SPRÁVA ZO ZAHRANIČNEJ PRACOVNEJ CESTY

1.  Účastník ZPC:
Mgr. Július KRAVJAR, CVTI SR, Lamačská cesta 8/A, 811 04 Bratislava, odborný pracovník; angličtina, nemčina, ruština, poľština
2.  Zahraničná pracovná cesta:
Česká republika, Praha, vykonaná v dňoch 30.9.-2.10.2015,MŠMT ČR, Karmelitská 7, účasť na akcii poriadanej MŠMT ČR a Council of Europe: 7th Prague Forum “Towards a Pan-European Platform on Ethics, Transparency and Integrity in Education”, spôsob jej financovania: projekt NITT SK
3.  Rámcový program pobytu:
30.9.2015 
Odchod z Bratislavy do Prahy, ubytovanie
7th Prague Forum “Towards a Pan-European Platform on Ethics, Transparency and Integrity in Education” bolo organizované MŠMT ČR v spolupráci s Council of Europe.
1.10.2015	konferencia, plenárne zasadanie a paralelné sekcie
2.10.2015	konferencia, okrúhly stôl – vstupy pre ďalšie pôsobenie Platformy na základe diskusií v paralelných sekciách, ukončenie konferencie
4.  Stručný priebeh konferencie:
Predmetom fóra boli otázky etiky, transparentnosti a integrity úzko súvisiace s plagiátorstvom. Plenárne zasadanie malo dva hlavné body programu (nižšie) a v rámci nich boli prednesené viaceré príspevky týkajúce sa spoločnej európskej platformy pre etiku, transparentnosť a integritu v školstve. 
“Setting the framework: the work of the Council of Europe in the field”
“Cross views on perspectives and practices”

Prezentované boli dva (okrem iných) obšírnejšie materiály 
-	“Ethical principles” zameraný na etické princípy v školstve a 
-	“Ethical behaviour of all actors in education” zameraný na etické chovanie všetkých aktérov v školstve.

Zadefinované boli tieto etické princípy:

•	Integrity
•	Honesty
•	Truth
•	Transparency
•	Respect for Others
•	Trust
•	Accountability
•	Fairness
•	Equity, Justice and Social Justice

•	Democratic and Ethical Governance and Management of the Education System and Educational Institutions

•	Quality Education
•	Personal and Systems Improvement
•	Institutional Autonomy/Institutional Independence
•	International Co-operation

V popoludňajších hodinách prebehla práca v paralelných sekciách:
A.	Ethical behaviour of all actors in education  
B.	Academic Integrity / Plagiarism 
C.	Recognition of qualifications 

Zúčastnil som sa paralelnej sekcie Academic Integrity / Plagiarism. V tejto sekcii v prednáške I. Glendinnig (Coventry University, UK) s názvom Promoting Maturity in Policies for Plagiarism across Europe and beyond boli spomenuté výsledky projektu IPPHEAE (2013). Podľa zistení projektu slovenskí študenti sú najlepšie informovaní vo veciach plagiátorstva v celej Európe vďaka implementácii celoštátneho projektu „Systém na odhaľovanie plagiátov pre potreby slovenských akademických a výskumných inštitúcií“, ktorý povinne využívajú všetky slovenské VŠ.

V druhej prednáške Plagiarism in German Medical Dissertations referovala prof. Weber-Wulff (University of Applied Sciences, DE) o narastajúcom plagiátorstve pri medicínskych dizertáciách v Nemecku.

Druhý deň konferencie bol okrúhly stôl, kde sa prediskutovali výsledky prác paralelných sekcií. 

Závery konferencie:
Ministri školstva štátov EÚ presvedčení o nutnosti zvýšenia intenzity boja proti korupcii v oblasti vzdelávania/školstva a z obavy, že sa to dotýka všetkých členských štátov a všetkých stupňov vzdelávania požiadali CDPPE (Steering Committee for Educational Policy and Practice) "vytvoriť celoeurópsku platformu výmeny informácií a osvedčených postupoch v oblasti etiky a integrity v oblasti vzdelávania (ETINED Platform) s osobitným dôrazom na boj proti korupcii a podvodom v oblasti vzdelávania a výskumu s cieľom podporiť ’helsinskú agendu pre kvalitu vzdelávania v Európe’“.

Fórum sa zameria na:
- vplyv implentácie politík založených na etike, transparentnosti a integrite v kontexte národného vzdelávania a aj úlohy a zapojenie všetkých relevantných „hráčov“ v oblasti vzdelávania (normy etického správania, etické kódexy ...);
- návrh iniciatív pre budovanie kapacít na inštitucionálnej úrovni, prostredníctvom vzájomného poznávania a zdieľanie osvedčených postupov;
- podporovanie iniciatív na podporu špecializovaných agentúr na boj proti korupcii;
- posilnenie opatrení na celosvetovej úrovni prostredníctvom vytvorenia partnerstiev s príslušnými medzinárodnými inštitúciami a memorandami o porozumení s inými organizáciami pracujúcimi na rovnakých témach.

ETINED platforma má v úmysle navrhnúť nový prístup k etike, transparentnosti a integrite založený na nových pricípoch. Mandát ETINED  platformy je založený na predpoklade, že záležitosti týkajúce sa kvalitného vzdelávania a korupcie môže byť iba účinne riešené vtedy, keď všetky príslušné časti spoločnosti sa plne zaviažu k základným etickým zásadám pre verejný a profesionálny život bez spoliehania sa na mechanické regulačné opatrenia zhora

Platforma sa preto zameria na:
- vypracovanie rámcového nástroja pre etické zásady, ktoré by prispeli k rozvoju kultúry demokracie a účasti na základe transparentnosti, rovnosti a spravodlivosti;
- podpora zriadenia národných a regionálnych pilotných projektov v oblasti etiky, transparentnosti a integrity v oblasti vzdelávania;
- šírením skúseností z uplatňovania týchto politík, publikovaním a zdieľaním osvedčených postupov;
- rozvoj odborných znalostí na podporu zainteresovaných krajín a navrhuje budovanie kapacít pre všetkých aktérov;

Platforma by tiež mala preskúmať prípadné koordinované akcie na medzinárodnej úrovni aj za rámcom Rady Európy v nadväznosti na zistenia a výsledky iných organizácií pôsobiacich v tejto oblasti.

Tri hlavné rozmery podporujúce tento mandát, ktoré sú v súlade s hlavným poslaním a novým programom činností Rady Európy v oblasti vzdelávania (2016-2017):
-	etické správanie všetkých aktérov v oblasti vzdelávania
-	akademická integrita a plagiátorstvo
-	uznávanie kvalifikácií
5.  Odporúčané závery:
Berúc do úvahy závery konferencie bude pravdepodobne potrebné pripraviť vzorové rámce pre etické zásady, transparentnosť a integritu v oblasti vzdelávania, z ktorých by mohli školy čerpať pri vypracovávaní svojich interných materiálov. Podporiť by to mohlo zriadenie národného projektu týkajúceho sa etiky, transparentnosti a integrity v školstve. Výstupom projektu by boli štandardy akademickej etiky (AE) a akademickej integrity (AI) vychádzajúce z medzinárodných štandardov, ktoré by potom vysoké školy implementovali do svojich vnútorných predpisov. To by bol vyšší stupeň boja s plagiátorstvom a neadekvátnymi akademickými praktikami (proaktívny prístup) na Slovensku vytváraním prostredia  kultúry AE a AI. Toto prostredie je charakterizované:
-	jednoduchým prístupom ku komplexným  informáciám o AE a AI (web)
-	celoškolskou komisiou poverenou prípravou/aktualizáciou politiky AE a AI, materiálov o AE a AI (význam, smernice, princípy, hodnoty, prax)
-	celoškolskou komisiou majúcou na starosti zodpovednosť v oblasti AE a AI v rámci inštitúcie (personál, študenti), rieši prípady porušovania AE a AI
-	detailné materiály týkajúce sa AE a AI
o	na identifikáciu neprijateľných akademických praktík
o	dobre štruktúrované, ľahko pochopiteľné na používanie a dodržiavanie AE a AI
o	 poradenstva a primeraných sankcií
o	 centralizovaný systém na zaznamenávanie a sledovanie prípadov neprijateľnej akademickej praxe.

V oblasti boja proti plagiátorstvu sme veľmi dobre naštartovali, chýba nám však spätná väzba zo škôl, ako bolo s prípadmi podozrivými s plagiátorstva naložené, čo by bolo potrebné napraviť. Podľa medzinárodného prieskumu z roku 2013 majú slovenskí študenti VŠ najlepšie vedomosti o plagiátorstve v rámci EÚ. Potrebujeme však výrazne zlepšiť ich vedomosti o akademickej etike a integrite. O týchto fenoménoch médiá takmer mlčia. Implementácia systému na odhaľovanie plagiátorstva spôsobila významný rast počtu textov o plagiátorstve na internete a v médiách, ale len minimálny rast o akademickej etike na internete a nulový rast v médiách. Akademická integrita je na tom ešte horšie.

6.   Prehľad prinesenej dokumentácie a miesto jej uloženia
Na adrese: cs.coe.int/team81/education/default.aspx je dostupná dokumentácia po zaregistrovaní.
7.   Osobitne vyhodnotený očakávaný prínos ZPC
Zámery platformy ETINED sú relevantné aj pre Slovensko. Včasná a rozumná implementácia krokov uvedených v záveroch konferencie na národnej úrovni nás môže posunúť na popredné miesta v EÚ podobne ako aj pri implementácii systému na odhaľovanie plagiátov.
8.    Spôsob zverejnenia výsledkov ZPC, prenos získaných informácií
Správa zo ZPC bude zverejnená na web stránke MŠVVaŠ SR a na intranete CVTI SR.
Súhlasím so zverejnením správy na internete
Správu vypracoval: Mgr. Július Kravjar			                  ......................................
Dátum: 8.10.2015
								
Správu schválil:  prof. RNDr. Ján TURŇA, CSc., generálny riaditeľ  ......................................